`n Lag en `n Traan van TV kyk | SkalkSkryf
« Daily Good
`n Lag en `n Traan van TV kyk
Oktober 6, 2013 deur Louwie “The Vicar of Dibley” is `n erg vermaaklike Engelse reeks. Weet nie of julle dit al gesien het of daarvan gehoor het nie. Tipies Britse humor. Dit gaan oor `n erg lywige, vroulike Vicar van `n klein plattelandse dorpie en haar kerkraad se doen en late.
Hy sit en kyk daarna (kan later deel van `n nuwe storie van sy eie word?) en daar op `n kol vra een baie eksentrieke lid van die kerkraad Jim Trott? (briljant gespeel deur Trevor Peacock) so terloops aan die Vicar “But is it always wrong to have sex with a Poodle?”
Hy val amper van die stoel af van die lag vir die stuitige ou man.
Aan die einde van elke episode vertel die “moderne” Vicar gewoonlik `n stuitige grappie aan haar vriendin, `n tipiese blondine wat baie stadig van begrip is en nooit regtig die grappies verstaan nie. Die keer vertel sy van die toets wat mense moet aflê voor ou Petrus hulle by die Goue Poorte sal inlaat. Vra hy vir een nuwe aankomeling: “Wat was die naam van die vrou wat God vir Adam gemaak het?” antwoord die persoon “Eva” en ou Petrus sê reg, welkom, gaan maar in.
Vir die volgende een vra hy watter vrug het tot die mens se val gelei en die antwoord ‘Appel” en ou Petrus sê welkom, gaan maar deur. Die volgende persoon wat aanmeld is toe `n non en Petrus besluit die vraag moet so effe moeiliker wees vir haar. Hy vra vir haar; “Wat was Eva se woorde aan Adam toe sy hom die eerste keer ontmoet?” Die non dink daaroor en sê toe aan Petrus: “My Lord, that is quite a stiff one!” en Petrus sê, jy is reg. Welkom hier by ons, jy mag maar in gaan”.
Die blondine verstaan natuurlik nie die grap nie en sê dit is onregverdig om vir die non so `n vraag te vra. Sy self het ook nog nooit gehoor wat Eva vir Adam gesê het nie!!
En later sit hy weer die TV aan en kom op die einde van die fliek “The Concert” af. Daar waar die orkes toe voor `n groot gehoor Tchaikovsky se vioolkonsert speel, met die soliste wat uit hart uit haar viool bestryk en die res van die orkes inspireer tot `n briljante vertoning en dawerende aplous deur die gehoor.
En daar sit hy en tjank dat die trane so loop! Verklaar dit nou as jy kan.
Posted in Louwie | Tagged Tchaikovsky, The Vicar of Dibley, TV vermaak | 1 Kommentaar	One Response
op Oktober 6, 2013 at 8:26 nm Joh
Ai, wat kan mens sê? So mooi.